kardosdrur/scandi-wiki huggingface dataset:
Frederic Leighton

Sir Frederick Leighton (født 3. december 1830 i Scarborough, Yorkshire, død 25. januar 1896 i London) var en engelsk maler og billedhugger. 

Leightons uddannelse var meget alsidig. Allerede som elleveårig var han elev som kunstner i Rom under Meli. Senere studerede han i Firenze under Giuseppe Bezzuoli, men derudover blev han uddannet i Berlin, Bruxelles, Paris og
Frankfurt a.M.. Han var stærkt påvirket af Steinle, men under et fire års studieophold i Paris ændrede han stil i retning af Ary Scheffer og Robert Fleury.

Arbejder 
Det første betydelige arbejde af Frederick Leighton var "Cimabue træffer den unge Giotto" (1847). Med det store "Cimabues
Madonna føres i Procession" (1852—55), der blev købt af den engelske dronning og nu findes på Buckingham Palace, grundlagdes hans ry som maler, der fulgte hans senere arbejder. Arbejder, hvis emner især er hentet fra mytologien og Biblen, men også fra orientalsk eller sydlandsk folkeliv, inspireret af hans rejser til Orienten.

Til hans kendteste malerier hører "Romeo og Julie" (1858), "Odalisk" (1862), "Orfeus og Eurydike", "Pastorale", "Dante i Landflygtighed", "Gyldne Timer" (1864), "Venus afklæder sig" (1867), "Den forladte Ariadne" (1868), "Dafneforia", "Nausikaa", "Fryne i Eleusis" (1882) og "Andromeda".

Herudover udførte han fresker for South-Kensington-Museet samt adskillige skulpturer, heriblandt den dygtigt gennemførte statue, "Atlet, der kæmper med en Slange" (findes i Glyptoteket i København), forarbejder til et monument i Firenze foruden en del statuetter i gips, som han anvendte som studier af fx draperier i forbindelse med malerierne. Det vidner om den omhu, hvormed han gik til arbejdet med sin kunst.

Anseelse 
Leighton er velanskrevet i sit hjemland, England. Han blev i 1866 optaget som medlem af akademiet og i 1879 blev han dets præsident. I 1885 blev han udnævnt til Baronet og i 1896 til Pair, en titel, som ikke før var blevet tildelt en engelsk kunstmaler.

Leightons bolig er nu museum med over 1.100 malerier, tegninger og studier af ham.

Galleri

Kilder

Eksterne links 

Billedhuggere fra Storbritannien
Malere fra England
Baronetter fra Det Forenede Kongerige
Personer fra Yorkshire
Salmonsens
Baroner fra Det Forenede Kongerige
Briter i 1800-tallet
Per Møller Jensen

Per Møller Jensen, der findes flere personer med dette navn:

 Per Møller Jensen (musiker) – dansk trommeslager.
 Per Møller Jensen (politiker) – dansk politiker, viceborgmester i Viborg.
Sandblæsning

Sandblæsning er en proces man anvender til afrensning af blandt andet stål og beton. Sandblæsning anvendes i dag i stort omfang til afrensning af store stålkonstruktioner der efterfølgende skal overfladebehandles for at opnå en god finish og undgå korrosion. Desuden kan sandblæsning anvendes til afrensning af eroderet beton og til afrensning af murstensfacader, hvilket er meget brugt i facaderenoveringer.

Sandblæsning foregår ved at man accelererer et blæsemiddel op i hastighed ved hjælp af trykluft. Blæsemidlet kan være kvartssand, stålgrit, jerngrit, korund, glasperler, natriumbikarbonat, soda, plastikgranulat eller knuste nødeskaller.

Blæsemidler 
Typisk deler man blæsemidler op i forskellige katagorier:
 Metalliske blæsemidler som stål- og jerngrit
 Uorganiske blæsemidler som glasperler eller korrund (aluminiumsoxid)
 Organiske blæsemidler er typisk knuste nødeskaller eller "corn crobs"

Anvendelse 
I stålindiustrien bliver sandblæsning brugt til fjernelse af rust og glødeskaller. Især glødeskallerne kræver en grundig sandblæsning for at løsne sig, så det rene stål kan overfladebehandles med maling og eventuel metallisering i de efterfølgende processer.

Sandblæsningens formål er at skabe en ren overflade på stålet og desuden at frembringe en ruhed der kan sørge for en god vedhæftning af de efterfølgende lag maling, som skal beskyttte stålet med vejrlig og andre kemiske og fysiske påvirkninger. Renheden ved sandblæsning er katagoriseret efter standarden ISO 8501-1:2007.

Teknik
Olav Kidde

Olav Kristensen Kidde (født 11. december 1892 i Uggerløse ved Tølløse, død 24. august 1968 i Rungsted) var en dansk officer og modstandsmand.

Han voksede op på en gård i Varpelev på Stevns og i Glostrup. Kidde var søn af landmand og senere margarinefabrikant Mads Peter Christensen Kidde (1858-1946) og dennes hustru Marie Kidde, født Olsen (1861-1939).

Kidde blev efter at have fuldført Hærens Officersskole sekondløjtnant i 1915, premierløjtnant 1920 og tog officersskolens generalstabskursus 1928-30, hvorefter han tjente som adjutant hos generalinspektøren for fodfolket 1930-36. I 1932 blev han kaptajnløjtnant og tjenestegjorde i Generalstaben 1932-36. Han blev kaptajn 1936, men fik afsked fra hærens linje i 1942 pga. alder og blev ansat "i nummer" i hærens reserve. Kidde gik ind i illegalt arbejde kort efter hærens opløsning 29. august 1943 og fungerede som stabschef og næstkommanderende ved modstandsbevægelsen i Roskilde Amt (militærgruppe) 1944-45.

Efter krigen blev han udnævnt til oberstløjtnant af forstærkningen i 1946, men blev i 1948 genansat som linjeofficer og blev chef for for 7. bataljon, der var tilknyttet Den Danske Brigade i Tyskland. I 1951 blev han overflyttet til det nyetablerede flyvevåben med rang af oberst og var frem til sin pensionering i 1955 til rådighed for flyverkommandoen som konsulent og stabsofficer.

Ægteskab 
Gift 29. juli 1922 med Ellen Biering (29. december 1896 i Roskilde – 5. november 1963 i Rungsted), datter af læge Christian Henrik Biering (død 1932) og dennes hustru Emma Karoline Biering, født Limkilde (død 1948).

Ordener og tillidshverv 
Olav Kidde var Ridder af Dannebrog og Dannebrogsmand. Han var en af de seks officerer, der bar dronning Alexandrines kiste ved hendes begravelse.

Kilder 
 Kraks Blå Bog 1957
 Opslag i Modstandsdatabasen
 Schrøder, Hans A.:Det Danske Flyvevåben, 1992, Tøjhusmuseet, 
 Schrøder, Hans A.:Historien om Flyvevåbnet, Komiteen til udgivelse af "Historien om Flyvevåbnet", 1990. .

Eksterne henvisninger 
 

Olav
Officerer fra Danmark
Danskere i 1900-tallet
Den Danske Brigade
Medlemmer af militærgrupper
Officerer i Flyvevåbnet
Personer i Kraks Blå Bog (afdøde)
Riddere af Dannebrog
Fodboldklubben Sorø Freja

Fodboldklubben Sorø Freja er en dansk fodboldklub, der holder til i den midtsjællandske by Sorø. De spiller i sæsonen 2023-24 i serie 2 under DBU Sjælland. Deres spillested er Sorø Stadion.

Ekstern kilde/henvisning 
Fodboldklubben Sorø Freja's officielle hjemmeside

Sorø
Fodboldklubber under DBU Sjælland
Abava

Abava er en flod i det vestlige Letland i landskabet Kurland, den største biflod til Venta fra højre. Abava har sin kilde i Lestenes-Ēnavas Mose i Østkurlands højland 54 moh., og har en længde på 134 kilometer, med et samlet afvandingsareal på cirka 2.042 km². Største bifloder til Abava er Viesata, Imula og Amula. I det øverste af flodens løb er den rettet ud, og løber i nordlig retning. Ved Kandava drejer den mod vest og snor sig kraftigt helt frem til udløbet i Venta. Abavas samlede fald er på 51,8 meter. Floden har flere dolomit-strømfald med strømme på op til to meter i sekundet. Nedenfor Sabile ligger Abava vandfald, et ét meter højt vandfald.

Referencer

Eksterne henvisninger 

Floder i Letland
Saules Akmens

Saules Akmens (Solstenen; også Swedbanks hovedkontor, tidligere Hansabankas hovedkontor) er et kontorhøjhus i bydelen Ķīpsala i Pārdaugava i Riga, hovedstaden i Letland. Bygningen har 29 etager, hvoraf de to er underjordiske, og højhuset er 123 meter højt, hvilket gør den til den højeste bygning i Letland og den næsthøjeste i Baltikum. Opførelsen af bygningen påbegyndtes den 14. februar 2003 med nedlæggelsen af grundstenen, og bygningen blev afleveret den 17. november 2004. Med dette højhus påbegyndtes opførelsen af moderne højhuse i Riga. Højhuset rummer i dag den svenske storbank Swedbanks lettiske hovedkontor.

Kildehenvisninger

Eksterne henvisninger 

 Saules akmens hos emporis.com 
 Tāds Saules akmens 

Etableret i 2004
Bygninger, konstruktioner og anlæg i Riga
Skyskrabere
John Presper Eckert

John Adam Presper Eckert Jr. (født 9. april 1919, død 3. juni 1995) var en amerikansk elektroingeniør, der var med til at skabe verdens første elektroniske computer, ENIAC, sammen med fysikeren John Mauchly i 1943-46. I 1951 færdiggjorde det samme team maskinen UNIVAC, den første computer rettet mod et kommercielt marked. Eckert var meget aktiv inden for den elektroniske industri; han havde rettigheder til over 80 patenter og modtog adskillige videnskabelige hædersbevisninger.

Ingeniører fra USA
Amerikanere i 1900-tallet
Stuart Conquest

Stuart Conquest (født 1. marts 1967 i Ilford, Storbritannien) er en engelsk skakstormester. Han vandt det britiske mesterskab i 2008, og på FIDEs ratingliste i verden med en Elo-rating på 2601

Eksterne henvisninger 

Skakstormestre fra Storbritannien
Berendt Hartvig

Berendt (Bernhard) Jacob Hartvig (8. juni 1824 i København – 26. marts 1892 på Frederiksberg) var en dansk billedhugger og violinist.

Han var søn af marskandiser Jacob Marcus Hartvig (1785-1861) og Regine f. Baruck (1782-1861). Han fik 1853 plads i Kunstakademiets modelerklasse, men var allerede 1852 blevet elev hos H.W. Bissen. Han udstillede i 1854-55 tre buster på Charlottenborg Forårsudstilling, men bestemte sig så for at blive violinist i H.C. Lumbyes og Balduin Dahls orkestre.

Den 16. september 1870, på brudens fødselsdag, ægtede han Johanne Barbara Grønbech (16. september 1834 i København – 6. april 1901 sammesteds), datter af sømand Peter Mortensen Grønbech og Kirstine Larsdatter. Samme dag gik hun over til jødedommen og kom så til at hedde Johanne Regine Hartvig, opkaldt efter mandens moder. Han var længe syg og døde den 26. marts 1892.

Kilder

Eksterne henvisninger 
 

Jøder fra Danmark
Personer fra København
Violinister fra Danmark
Billedhuggere fra Danmark
Danskere i 1800-tallet
Nissan Interstar

Nissan Interstar var en varebil fra Nissan Motor bygget i samarbejde med Renault og Opel.

Historie 
Da Nissan havde brug for en efterfølger for de forældede modeller Nissan Trade og Nissan Urvan, valgte man i stedet for selv at udvikle en ny model at indgå et joint venture med Renault. Dette resulterede i, at den allerede i 1998 introducerede Renault Master fra juli 2002 også blev solgt under navnet Nissan Interstar. En tredje søstermodel er Opel Movano.

Teknisk set adskiller Interstar sig kun fra søstermodellen gennem, at den kun findes i versioner op til 3,5 tons tilladt totalvægt. Interstar blev bygget hos GM Manufacturing Luton som højrestyret version, samt hos Société des Véhicules Automobiles de Batilly i Frankrig og i Barcelona i Spanien som venstrestyret version. I 2004 begyndte National Car Corporation også at bygge modeller til det sydafrikanske marked.

Facelift 
Samtidig med faceliftet af Renault Master og Opel Movano fik Interstar i sommeren 2003 et modificeret karrosseri, modificerede motorer og et modificeret interiør. Derudover kunne den faceliftede model også leveres med automatiseret manuel gearkasse og som ekstraudstyr ESP. Til standardudstyret hørte også bremseassistent og ABS. Interstar fandtes fra dette tidspunkt også som minibus med op til 16 siddepladser.

I 2010 blev Interstar afløst af Nissan NV400, som fortsat bygges i samarbejde med Renault og Opel.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne er/var den næsten identiske Renault Master klassificeret som følger:
 2013: Mindst 40% bedre end middelbilen
 2015: Mindst 40% bedre end middelbilen

Tekniske data

Referencer

Eksterne henvisninger 

Interstar
Varebiler
Minibusser
Forhjulstrukne biler
Biler introduceret i 2002
Biler fra 2000'erne
Biler fra 2010'erne
Pytalovo

Pytalovo () er en by i Den Russiske Føderation, som fra 1920 til 1940 lå i Republikken Letland, og fra 1940 til 1944 i Lettiske SSR. Fra 1920 til 1938 hed byen Jaunlatgale, men omdøbtes til Abrene, og efter byens tilslutning til Rusland omdøbtes byen i 1945 til det nuværende navn. Efter fornyelsen af Letlands uafhængighed i 1991 forblev byen de facto en del af Rusland, og efter ratificeringen af grænseaftalen mellem Letland og Rusland i 2007 afsagde Letland de jure alle krav på byen. Byen har  indbyggere.

Referencer 

Byer i Pskov oblast
All-4-Ones diskografi

Diskografien for R&B gruppen All-4-One.

Albums

Studiealbum

Opsamlingsalbum

Livealbum

Julealbum

Singler

Kilder 

Diskografier
Molly Ringwald

Molly Ringwald (født 18. februar 1968) er en amerikansk skuespiller. Hun var en af 80'ernes helt store film ikoner og var en del af det famøse Brat Pack. Hun er mest kendt for sine roller i Sixteen candles, The Breakfast Club og Pretty in Pink. Hun er den yngste datter af jazzpianist Robert Ringwald og mor Adele Ringwald. Har en storesøster Beth, og en storebror ved navn Kelly.

Karriere 
Molly Ringwald startede sin skuespillerkarriere som 5-årig, da hun spillede med i en teateropsætning af Alice i Eventyrland. Hun fik sit gennembrud som 10-årig efter at have medvirket i West Coast Productions' opsætning af Annie. Herefter fik hun en rolle i NBC (tv-netværk)'s tv-serie The Facts of Life. I 1982 fik hun sin første filmrolle i Tempest og blev året efter nomineret til en Golden Globe for bedste nye skuespillerinde.

Udvalgte film

Eksterne henvisninger 

 
Mollyringwald.org.uk 

Filmskuespillere fra USA
Personer fra Californien
Christian Weber

Christian Weber (23. august 1883 i Polsingen, Tyskland – 11. maj 1945 Schwäbische Alb, Tyskland) var en tysk nazistisk partirepræsentant og SS-brigadefører.

Sammen med folk som Emil Maurice, Ulrich Graf og Max Amann, var Weber en af de tidligste politisk associerede med Hitler. 

Ernst Hanfstaengl hævede at Weber var en af de få, der kunne gøre grin med Mein Kampf i Hitlers nærvær. Efter nazisternes magtovertagelse i 1933 blev han reelt borgmester i München. Efter De lange knives nat blev han af Hitler forfremmet til Oberführer i SS. .

Kort efter krigen blev Weber, som var en meget forhadt figur i München dræbt af oprører fra Bayern efter sammenbrudet af Nazi-Tyskland .

Se også 
 Tyske naziledere

Kilder 

Nazister fra Tyskland
SS-officerer
Personer der er blevet myrdet
Andrea Berg

Andrea Berg (oprindeligt Andrea Ferber, født 28. januar 1966 i Krefeld som Andrea Zellen) er en tysk slagersangerinde, der siden begyndelsen af 2000'erne har haft en række topsælgende album i især Tyskland og Østrig. Det første album, der nåede toppen af den tyske hitliste, var Machtlos (2003); siden har blandt andet Splitternackt (2006), Zwischen Himmel & Erde (2009) og Schwerelos (2010) ligeledes toppet hitlisten.

Hun er gift med Uli Ferber der er medejer af familiehotellet Erlebnishotel Sonnenhof i Aspach nær Stuttgart, hvor hun også arbejder når hun ikke turnerer eller optræder i diverse shows.

Eksterne henvisninger 

Officiel hjemmeside

Sangere fra Tyskland
Personer fra Krefeld
Anton Burger

Anton Burger (19. november 1911 i Neunkirchen, Østrig – 25. december 1991) var en nazistisk krigsforbryder. Han havde rang som Sturmbannführer SS.

I 1942 blev Burger af Adolf Eichmann, sendt til Bruxelles i Belgien, med henblik på at koordinere indsatsen med deportation af belgiske, hollandske og franske jøder.

Burger blev senere sendt til Saloniki i Grækenland af Eichman med samme formål. Han var kommandant i koncentrationslejren Theresienstadt mellem 1943 og 1944. Han gik efter krigen i skjul under et falsk navn og hans identitet blev ikke afsløret før 1994, tre år efter hans død.

Litteratur 
 Hans Safrian: Eichmann und seine Gehilfen. Fischer-Taschenbuch-Verlag, Frankfurt am Main 1995, .
 Ernst Klee: Das Personenlexikon zum Dritten Reich: Wer war was vor und nach 1945. Fischer-Taschenbuch-Verlag, Frankfurt am Main 2007, .

Nazister fra Tyskland
SS-officerer
Krigsforbrydere
Nazister fra Østrig
Forbrydere i Holocaust
Saiwa Swamps nationalpark

Saiwa Swamps nationalpark er  den arealmæssigt mindste nationalpark i Kenya på kun 3 km². Parken blev oprettet i 1974, for at beskytte den sjældne antilopeart Sitatunga (Tragelaphus spekeii). Den ligger i et sumpområde der får vand fra Saiwafloden.

Nærmeste by er Kitale, 22 kilometer fra indgangen til parken, der administreres og overvåges af Kenya Wildlife Services.

Eksterne kilder og henvisninger

KWS om nationalparken. 

Nationalparker i Kenya
Çankaya Universitet

Çankaya Universitet (tyrkisk:Çankaya Üniversitesi) er et internationalt universitet i Tyrkiets hovedstaden, Ankara. Universitet blev oprettet i 1996. Universitetet har ca. 4.000 studerende.

Eksterne henvisninger 
 Çankaya University  

Universiteter i Tyrkiet
Ankara
Etableret i 1996
Kidde (Jelling Sogn)

Kidde er et stednavn i Jelling Sogn i  Østjylland. Navnet er afledt af Kithahøeg (Kidhøj) og omtales første gang i et skøde fra 1578 vedrørende kronens salg af "en gård i Kiddie" til den lokale herremand Laurits Skram, og formentlig er det en nedlagt landsby. I Erik Pontoppidans Danske Atlas fra 1769  indgår området således i en opremsning af sognets landsbyer. Kidde ligger tæt på hærvejen og betegner den vestligste del af Jelling Sogn, der som en kile skyder sig ind mellem Gadbjerg Sogn og Nørup Sogn. Området afgrænses i syd og vest af Kiddebæk, der er begyndelsen til Omme Å og mod vest af landsbyen Nørup. Nordgrænsen kaldtes i ældre tid for Kiddebred og den vestlige del Kiddemark. Navnet indgår også i Kiddevad. Hovedparten af området har tidligere hørt under proprietærgården Kiddegård, hvorfra slægten Kidde stammer.

Kilder 
 O. C. Permin: Kidde familien, København 1982, privattryk
 Erik Pontoppidan: Danske Atlas, 1769

Lokaliteter i Vejle Kommune
Kidde

Kidde har flere betydninger:

 Kidde (Jelling Sogn) – en lokalitet i Jelling Sogn
 Kidde (slægt) – en dansk slægt
 Kidde (virksomhed) – en amerikansk virksomhed grundlagt af Walter Kidde
 En tjekkisk slægt, som Walter Kidde tilhørte
 En engelsk lavadelsslægt
Pentjak Silat

Pentjak Silat er den hollandske staveform for Pencak Silat, en indonesisk kampkunst, som blev bragt til Holland af indonesere og indoer loyale mod Holland efter kollapset af kolonistyret i Indonesien. En af de stilarter, der bed sig fast I Holland og efterfølgende Europa var Setia Hati - herunder Anoman-stilen, som blev indført af Paatje Phefferkorn og Terate, som blev indført af guru Turpijn. Setia Hati betyder sandt eller oprigtig hjerte. I Indonesien er Setia Hati kendt som en udpræget islamisk stilart, men det meget religiøse aspekt genfindes ikke i Europa, hvor udøvere ikke traditionelt har været muslimer. Anoman henviser til abestilen Hannoman fra den hinduiske mytologi Ramayana. Terate er en javanesisk blomst. Begge stilarter er kendetegnet ved en sidevendt udgangsposition pasang, fra hvilken man bevæger sig flydende i en cirkel rundt om modstanderen. Pentjak Silat systemet består af  "jurus", som er korte kampserier. Der er som udgangspunkt to stillinger – en med krydsede ben og en uden krydsede ben. Disse udføres i forskellige højder fra gulvniveau til oprejste stillinger.

Pentjak Silat betjener sig af en række traditionelle våben. Disse omfatter knive af varierende længde (pisau, golok, kelewang), stav (toya) og tjabang – en trefork man holder i en hånd, der ligner en sai.

References 

Kampsport
Kultur i Indonesien
Hinduisme
Aivis Ronis

Aivis Ronis (20. maj 1968 i Kuldīga i Lettiske SSR) er en lettisk diplomat og den nuværende lettiske transportminister, og har tidligere været Letlands ambassadør i USA og NATO. Ronis er ikke medlem af noget politisk parti, men har alligevel været minister i to regeringer. Fra den 29. april 2010 til den 3. november samme år var Ronis lettisk udenrigsminister i Valdis Dombrovskis' første regering. Fra den 25. oktober 2011 til den 1. marts 2013 var han Letlands transportminister i Valdis Dombrovskis' tredje regering.

Siden den 20. oktober 2003 er Aivis Ronis Officer af Trestjerneordenen.

Kildehenvisninger

Eksterne henvisninger 
 Letlands regerings hjemmeside  

Personer fra Kuldīga
Diplomater fra Letland
Politikere fra Letland
Ministre fra Letland
Officerer af Trestjerneordenen
Local Colour: Travels in the Other Australia

Local Colour: Travels in the Other Australia er en bog der indeholder fotografier og tekst af Bill Bachman med yderligere tekst af Tim Winton.

Den blev udgivet i 1994 og genoptrykt i 2000 og 2002. Bogen blev udgivet i USA under navnet Australian Colors: Images of the Outback i 1998 og genoptrykt i 2000.

Litteratur i 1994
Bøger af Tim Winton
Tandbøjle

Tandbøjle er en behandlingsmåde for at rette op på tænder, som står forkert i forhold til de andre tænder. Behovet for tandbøjle kan skyldes, at tænderne ikke har samme størrelse. Der findes mange forskellige former for tandbøjler. Der findes faste tandbøjler ("togskinner") og aftagelige/løse bøjler såsom ganebøjler. Bøjlen rykker tænderne så tandstillingen bliver lige.

Fast tandbøjler ("togskinner") består af små metallåse, der limes på tænderne. Metallåsene forbindes med en metaltråd af forskellig tykkelse og hårdhed. 

Tandbøjler anvendes både hos børn og voksne, dog mere hos børn end voksne. Det er som regel gratis hos skoletandlægerne.

Kilder/eksterne henvisninger 
 Om fast bøjle på svendborg.dk
 Togskinner på tandreguleringkbh.dk

Odontologi
Tænder
Wind Jet

Wind Jet (eller Windjet) var et flyselskab fra Italien. Selskabet havde hub og hovedkontor på Catania-Fontanarossa Airport i Catania. Wind Jet blev etableret i 2003 og gik konkurs i 2012.

Selskabet opererede i august 2012 både rute- og charterflyvninger til over 25 destinationer.

Historie 
Wind Jet blev grundlagt i 2003 på resterne af Air Sicilia. Selskabet var ejet af Antonino Pulvirenti, der også ejede fodboldklubben Calcio Catania. Wind Jets første flyvning fandt sted i juli 2003, da et fly lettede fra Catania mod Rom.

I sommeren 2012 kom selskabet i alvorlige økonomiske problemer, og efter at Alitalia forgæves havde prøvet at overtage Wind Jet, måtte selskabet i august 2012 stoppe driften og betalingerne. Over 300.000 flygæster stod derefter med ugyldige flybilleter til Wind Jet.

Flyflåde 
Wind Jets havde i august 2012 en flyflåde bestående af fem Airbus A319 med plads til 144 passagerer og syv Airbus A320 med 180 sæder.

Eksterne henvisninger 

 Wind Jets officielle hjemmeside

Referencer 

Tidligere flyselskaber fra Italien
Etableret i 2003
Ophørt i 2012
Sicilien
Britiske Johanniterorden

The Most Venerable Order of Saint John var i 1830erne en irregulær aflægger af Malteserordenen, men fik i 1888 en kgl. fundats givet af dronning Victoria. Siden har de skiftende britiske monarker været overhoveder (Sovereign Head) for ordenen.
  
De danske konger Christian 10. og Frederik 9. var medlemmer af ordenen, og det samme var dronning Louise af Hessen og hendes datter prinsesse Alexandra af Danmark (senere britiske dronning). Nuværende "Sovereign Head" er H.M. kong Charles III, mens hans mors fætter, den dansk gifte prins Richard, hertug af Gloucester, er ordenens storprior (Grand Prior).

Gradvis anerkendelse 
Den britiske gren af Johanniterorden opstod som en privat sammenslutning i 1831. I det første årti var sammenslutningen præget af stridigheder. I de følgende årtier var der voksende tilslutning i befolkningen. I 1871 fik ordenen nye vedtægter (constitution).

I 1876 tilsluttede prinsessen af Wales (Alexandra af Danmark) sig ordenen. Kort tid efter blev hendes mand, den senere kong Edward 7. af Storbritannien også medlem. I 1877 startede ’’St. John Ambulance’’ undervisning i førstehjælp, mens ’’St John Eye Hospital ’’ blev oprettet i Østjerusalem i 1882. I 1888 blev dronning Victoria overhoved (Sovereign Head) for ordenen.
  
Efterhånden fik ordenen afdelinger i andre lande i det britiske statssamfund samt i USA (oprettet i 1957, reorganiseret i 1996) og Hong Kong (oprettet i 1884, reorganiseret i 2002). I 1999 fik ordenen rådgivende status under FN's økonomiske og sociale råd.

Sundhedsvæsen
Johanniterorden, Britiske
Etableret i 1888